ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

 **Ո Ր Ո Շ ՈՒ Մ**

 \_ սեպտեմբերի 2019 թվականի N - Լ

«ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆ­ՆԵ­ՐԻ ԾՐԱԳՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱ­ՅԱՍ­­­ՏԱ­­ՆԻ ՀԱՆ­ՐԱ­ՊԵՏՈՒԹՅԱՆ ՕՐԵՆՔ­Ի ՆԱ­ԽԱ­­ԳԾԻ (*Պ-260-20.08.2019-ՏՀ-011/0*) ՎԵ­ՐԱ­­ԲԵՐ­ՅԱԼ ՀԱ­­­ՅԱՍ­­­ՏԱ­ՆԻ ՀԱՆ­­­ՐԱ­ՊԵ­­­ՏՈՒ­­ԹՅԱՆ ԿԱՌԱ­ՎԱ­­ՐՈՒ­­ԹՅԱՆ ԱՌԱ­ՋԱՐ­­ԿՈՒ­ԹՅԱՆ ՄԱՍԻՆ

 ------------------------------------------------------------------------------------------

Հիմք ընդունելով «Ազգային ժողովի կանոնակարգ» սահ­մանա­դրա­կան օրենքի 77-րդ հոդվածի 1-ին մասը՝ Հայաստանի Հանրա­պե­տու­թյան կառա­վա­րությունը ո ր ո շ ու մ է.

1. Հավանություն տալ «Պետական գույքի մասնավորեցման 2017-2020 թվա­կան-ների ծրագրի մասին» Հայաստանի Հանրապետության օրենքում փոփոխություն կա­տա­րելու մասին» Հայաստանի Հանրապետության օրեն­ք­ի նա­խա­գծի (*Պ-260-20.08.2019-ՏՀ-011/0*) վերա­բեր­յալ Հայաս­տա­նի Հանրապե­տու­թյան կա­­ռա­­վա­րու­­թյան առաջար­կությանը:

2. Հայաս­տա­նի Հանրապե­տու­թյան կա­­ռա­­վա­րու­թյան առաջար­կությունը սահ­ման­ված կար­գով ներկայացնել Հա­յաս­­­տա­նի Հան­րա­պե­տու­թյան Ազգային ժողովի աշխա­տա­կազմ:

Հայաստանի Հանրապետության

 ՎԱՐՉԱՊԵՏ Ն. ՓԱՇԻՆՅԱՆ

 2019 թ. սեպտեմբերի

 Երևան

«ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆ­ՆԵՐԻ ԾՐԱԳՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ» ՀԱ­ՅԱՍ­­ՏԱ­ՆԻ ՀԱՆ­ՐԱ­ՊԵՏՈՒԹՅԱՆ ՕՐԵՆՔ­Ի ՆԱ­­ԽԱ­ԳԾԻ (*Պ-260-20.08.2019-ՏՀ-011/0*) ՎԵՐԱ­ԲԵՐ­ՅԱԼ ՀԱՅԱՍ­ՏԱ­ՆԻ ՀԱՆ­ՐԱՊԵ­ՏՈՒ­ԹՅԱՆ ԿԱ­­ՌԱ­­ՎԱ­ՐՈՒ­ԹՅԱՆ ԱՌԱՋԱՐ­ԿՈՒ­ԹՅՈՒՆ­Ը

«Պետական գույքի մասնավորեցման 2017-2020 թվա­կանների ծրագրի մասին» Հայաստանի Հանրապետության օրենքում փոփոխություն կա­տա­րելու մասին» Հայաս­տանի Հանրապետության օրեն­ք­ի նա­խա­գծով (*Պ-260-20.08.2019-ՏՀ-011/0*) առաջարկ­վում է 2017-2020 թվականների մասնավորեցման առաջարկվող պետական բաժնեմաս ունե­ցող ընկերությունների, մասնավորեցման օբյեկտների ցանկից հանել «Մաշկաբա­նու­թյան և սեռավարակաբանական բժշկագիտական կենտրոն» ՓԲԸ-ն:

Հայաստանի Հանրապետության կառավարությունը տեղեկացնում է, որ ընկերության բաժնետոմսերը ձեռք բերելու նպատակով եղել են առաջարկություններ տարբեր կազմա­կեր­պու­թյունների՝ այդ թվում նաև աշխատանքային կոլեկտիվի կողմից: Պետական գույքի կա­ռա­վարման կոմիտեի կողմից Հայաստանի Հանրապետության կառավարության քննարկմանը ներկայացված Հայաստանի Հանրապետության կառավարության որոշման նախագծով.

1) ներդրումներ ներգրավելու և բժշկական հաստատության պրոֆիլը պահպանելու նպատակով առաջարկվել է ընկերության 100 տոկոս պետական սեփականություն հանդի­սացող բաժնետոմսերը ներկայացնել մասնավորեցման` մրցութային եղանակով,

2) ընկերության բաժնետոմսերի գնահատված արժեքը կազմել է 749 157 087 դրամ,

3) առաջարկվում է սահմանվել են մրցույթի հաղթողի որոշման պայմանները՝ գին, որը չի կարող ցածր լինել բաժնետոմսերի գնահատված արժեքի 75 տոկոսից, վճարման ժամկետ­ներ, ներդրումների չափ, ինչպես նաև ներկայացվող առաջարկությունները գնահատելու կշռային գործակիցներ,

4) սահմանվել է, որ գնորդը մասնավորեցումից և պայմանագրի կնքումից հետո՝ վեց ամիս պետք է պահպանի ընկերության աշխատակիցների թիվը և աշխատավարձերի չափը, պայմանագրի կնքումից հետո ապահովի ընկերության պրոֆիլի պահպանումը և ընդլայնումը` պոլիկլինիկական գործառույթներով, ինչպես նաև առաջիկա 3 տարվա ընթացքում ապահովի ընկերության կողմից իրականացվող բժշկական օգնության ծառայության ծավալները, որը չի կարող պակաս լինել 2018 թվականի ընթացքում ընկերության կողմից բնակչությանը մա­տուց­ված ծառայությունների ծավալներից՝ 12 000 հիվանդ, որից 3 000-ը` ստացիոնար։

Նշված նախագիծը համաձայնեցվել է բոլոր շահագրգիռ գերատեսչությունների հետ։

Հարկ է նշել, որ ներկայումս մաշկային և սեռափոխանցվող հիվանդությունների ախ­տո­­րոշումն ու բուժումը իրականացվում են ամբուլատոր պայմաններում, իսկ բարդացված կամ այլ ուղեկցող հիվանդությունների առկայության դեպքում պացենտները բժշկական օգնություն և սպասարկում ստանում են բազմապրոֆիլ հիվանդանոցներում:

Միաժամանակ հստակեցման կարիք ունի օրենքի նախագծին կից հիմ­նա­վորման մեջ նշված այն պնդումը, որ ընկերության գործունեությունը պետական փակ բաժ­նե­տիրական ընկերության կարգավիճակով ավելի արդյունավետ է, ինչը, սակայն չի բացա­ռում մասնավոր ներդրողների ներգրավման հնարավորությունը կամ պետություն-մասնավոր ձևաչափով հա­մա­գործակցությունը։ Հայաստանի Հանրապետության կառավարությունը գտնում է, որ Պե­տա­կան գույքի կառավարման կոմիտեի կողմից առաջարկվող վերը նշված պայմաններով ընկե­րության պե­տա­կան բաժնետոմսերի մասնավորեցումը ներդրումների ներգրավման մի­ջո­ցով ավելի կնպաս­տի մաշկային և սեռափոխանցվող հիվանդությունների բնագավառում մա­տուցվող ծառայությունների որակի բարձրացմանը, քան ընկերության` որպես պետական հաստա­տու­թյուն մնալը։ Ավելին, Առողջապահության նախարարությունը նախապես հայտնել է նաև պետական պատվերի ծավալների նվազեցման մասին:

Ամփոփելով վերոգրյալը` Հայաստանի Հանրապետության կառավարությունը առա­ջար­կում է գործող օրենքի 1-ին հավելվածը թողնել անփոփոխ:

ԵԶՐԱԿԱՑՈՒԹՅՈՒՆ

«Պետական գույքի մասնավորեցման 2017-2020 թվականների ծրագրի մասին» Հայաստանի Հանրապետության օրենքում փոփոխություն կատարելու մասին ՀՀ օրենքի նախա­գծի՝ պետական բյու­ջեի եկա­մուտ­ների էա­կան նվա­զեց­­­ման կամ ծախսերի ավելացման վերաբերյալ

Նախա­­գծի ընդու­նումը չի հան­գե­ց­­նի ՀՀ պետա­­­կան բյու­ջեի եկամուտ­ների նվազեցման կամ ծախսերի ավելացման:



ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱԶԳԱՅԻՆ ԺՈՂՈՎԻ ՆԱԽԱԳԱՀ

 20 օգոստոսի 2019թ.

Հայաստանի Հանրապետության Ազգային ժողովի պատգամավոր Նարեկ Զեյնալյանի կողմից օրենսդրական նախաձեռնության կարգով ներկայացված «Պետական գույքի մասնավորեցման 2017-2020 թվականների ծրագրի մասին» Հայաստանի Հանրապետության օրենքում փոփոխություն կատարելու մասին» օրենքի նախագծի քննարկման համար գլխադասային նշանակել Տնտեսական հարցերի մշտական հանձնաժողովը:

 ԱՐԱՐԱՏ ՄԻՐԶՈՅԱՆ

*ՆԱԽԱԳԻԾ*

*Պ-260-20.08.2019-ՏՀ-011/0*

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ՕՐԵՆՔԸ**

**«ՊԵՏԱԿԱՆ ԳՈՒՅՔԻ ՄԱՍՆԱՎՈՐԵՑՄԱՆ 2017-2020 ԹՎԱԿԱՆՆԵՐԻ ԾՐԱԳՐԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

***Հոդված 1.*** «Պետական գույքի մասնավորեցման 2017-2020 թվականների ծրագրի մասին» 2017 թվականի հունիսի 9-ի ՀՕ-95-Ն օրենքի Հավելված 1-ում՝   «2017-2020 թվականներին մասնավորեցման առաջարկվող պետական բաժնեմաս ունեցող ընկերությունների, մասնավորեցման օբյեկտների (այդ թվում՝ մասնավորեցման նախորդ ծրագրերում ընդգրկված)» ցանկում 34-րդ կետը ուժը կորցրած ճանաչել:

***Հոդված 2.*** Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**«Պետական գույքի մասնավորեցման 2017-2020 թվականների ծրագրի մասին» ՀՀ օրենքում փոփոխություն կատարելու մասին» ՀՀ օրենքի նախագծի ընդունման**

**1. Անհրաժեշտությունը.**

1. Նախագծի մշակումը պայմանավորված է պետական գույքի մասնավորեցման 2017-2020թթ. Ծրագրում ընդգրկված` առողջապահության բնագավառում գործունեություն ծավալող կազմակերպության` հետագայում եւս որպես պետական ընկերություն գործելու անհրաժեշտությամբ: Նախագծով առաջարկվող փոփոխությունը վերաբերում է «Մաշկաբանության եւ սեռավարակաբանության բժշկագիտական կենտրոն » փակ բաժնետիրական ընկերությունը մասնավորեցման ցանկից հանելու նպատակահարմարությամբ:

Նշված կազմակերպությունների բաժնետոմսերի կառավարման լիազորությունների վերապահման խնդիրը կլուծվի ՀՀ կառավարության համապատասխան որոշմամբ:

**2. Ընթացիկ իրավիճակը եւ խնդիրները.**

«Մաշկաբանության եւ սեռավարակաբանության բժշկագիտական կենտրոն » ՓԲԸ-ն իրականացնում է մաշկային եւ սեռավարակ հիվանդություններ ունեցող անձանց հիվանդանոցային եւ արտահիվանդանոցային բժշկական օգնություն եւ սպասարկում, հիվանդների դիսպանսեր հսկողություն, հանրապետության ողջ տարածքից հիվանդների վերաբերյալ վիճակագրական տեղեկատվության հավաքագրում, մեթոդական օգնություն եւ ղեկավարում հանրապետության նեղ մասնագետներին, ինչպես նաեւ բոլոր դժվար ախտորոշվող  եւ բարդ դեպքերի բուժման գործընթաց: Հանրապետական նշանակության 86 մահճակալ ունեցող պետական  հիվանդանոցը` ունի թե՛ ախտորոշիչ ,եւ թե՛ բուժական հնարավորություններ:

Ներկայումս «Մաշկաբանության եւ սեռավարակաբանության բժշկագիտական կենտրոն »  ՓԲԸ-ն հանրապետությունում գործող մաշկաբանական եւ սեռավարակաբանական միակ հիվանդանոցային բժշկական օգնություն եւ սպասարկում իրականացնող, ինչպես նաեւ մաշկային եւ սեռավարակ հիվանդություններ ունեցող անձանց արտահիվանդանոցային միակ շարունակական հսկողության ծառայություններ մատուցող բարձր մասնագիտացված պրոֆիլային բժշկական կազմակերպություն է:

Մաշկային հիվանդն անհրաժեշտ բուժօգնությունը լրիվ ծավալով կարող է ստանալ միայն բժշկական օգնության երրորդ մակարդակում (բարձր տեխնոլոգիական բուժօգնություն, որը կենտրոնացած է բարձր մասնագիտացված պրոֆիլային բժշկական հաստատությունում), այն է՝  ՀՀ  միակ մաշկավեներաբանական կենտրոնում?

Հաշվի առնելով վերջինիս գործառույթները եւ ծավալները, առավել նպատակահարմար է, որ նշված  պրոֆիլի եւ ծավալների կազմակերպությունը գործի պետական համակարգում եւ վերջինիս հնարավոր եւ ցանկալի զարգացումները անմիջականորեն համակարգվեն եւ ուղղորդվեն պետության կողմից:

«Մաշկաբանության եւ սեռավարակաբանության բժշկագիտական կենտրոն»  ՓԲԸ-ն (այսուհետ` Կենտրոն) իրականացնում է հանրապետական նշանակության գործառույթներ, մասնավորապես. Կենտրոնը մաշկավեներական հիվանդություններ ունեցող անձանց բժշկական օգնություն եւ սպասարկում տրամադրող միակ մասնագիտական ուղղվածության հիմնարկն է, որտեղ տարեկան բուժվում են շուրջ 13 000 պացիենտ, որից 3 000-ը միայն ստացիոնար:

Կենտրոնը չի գործում պետական դոտացիաների հիման վրա, այն շահույթ հետապնդող առեւտրային կազմակերպություն է եւ վերջին 4-5 տարիների  ընթացքում, Կենտրոնի շահույթը եւ վճարովի մատուցվող ծառայությունների ծավալը շեշտակի աճել է: Ներկայումս, Կենտրոնի տարեկան զուտ շահույթը հասնում է 2-3 մլն  ՀՀ  դրամի՝  2014թ.-ի  210,0 հազ. ՀՀ  դրամի  փոխարեն, վճարովի ծառայությունների ծավալը տարեցտարի աճելով՝ 2018թ.-ին կազմել է 106,4 մլն  ՀՀ դրամ՝ 2014թ.-ի 26մլն  ՀՀ դրամի փոխարեն ( աճը +304% ): Այսպիսով, վճարովի ծառայությունների մասնաբաժինը ընդհանուր եկամուտների մեջ, հաշվի առած պետական պատվերի ծառայությունների ծավալը, 2014թ.-ի 14,2% -ից 2018թ.-ին աճել է մինչեւ 41,86%:  Հարկ է նշել, որ նման ցուցանիշներ չունեն պետական շատ այլ բժշկական կազմակերպություններ, ավելին, այս ցուցանիշներով առաջատար տեղ գրավելով առողջապահության նախարարության համակարգում, Կենտրոնը 2017թ.-ին, այնուամենայնիվ, մտավ մասնավորեցման գործընթացի մեջ:

Այս ցուցանիշները տարեցտարի բարելավվել են, չնայած խորհրդային ժամանակաշրջանից ծանր շենքային պայմանների ժառանգության պատճառով ամեն տարի իրականացվող վերանորոգումների, հիվանդանոցային պայմանների բարելավումների, ինչպես նաեւ պետության կողմից պետական պատվերի ծառայությունների կասեցված մեծ ծավալների, որոնք տարեվերջում գերակատարելու դեպքում, որպես կանոն, չեն փոխհատուցվել:

Կենտրոնը նաեւ իրականացնում է մասնագիտական խորհրդատվություններ Երեւան քաղաքի եւ ՀՀ մարզերի բժշկական կենտրոններում, ինչպես նաեւ ապահովում է քրոնիկ աուտոիմուն հիվանդությամբ տառապող անձանց շարունակական հսկողությունը եւ բուժումը: Ներկայումս, Կենտրոնում իրականացվում է շուրջ 2 300 դիսպանսեր հիվանդների շարունակական հսկողություն, որը հանրապետության  6 մարզերի կտրվածքով իրականացված գործունեության արդյունք է, ինչը շարունակելի գործընթաց է:

Հաշվի առնելով նշված ցուցանիշները եւ որ Կենտրոնն իր պրոֆիլով միակն է ՀՀ-ում, գտնում ենք, որ այն պետք է գործի պետական համակարգում եւ վերջինիս հնարավոր եւ ցանկալի զարգացումները անմիջականորեն համակարգվեն եւ ուղղորդվեն պետության կողմից:

**3. Տվյալ բնագավառում իրականացվող քաղաքականությունը.**

Հաշվի առնելով նշված  կազմակերպության բացառիկությունը, կարեւորությունը եւ ստրատեգիական նշանակությունը, ուսումնասիրությունները ցույց են տալիս, որ վերջինիս  գործունեությունը պետական փակ բաժնետիրական ընկերությունների կարգավիճակով ավելի արդյունավետ է, ինչը, սակայն, չի բացառում  մասնավոր ներդրողների ներգրավման հնարավորությունը կամ պետություն-մասնավոր ձեւաչափով համագործակցությունը:

**4.Կարգավորման նպատակը եւ բնույթը.**

Նախագծի մշակման նպատակը՝  «Մաշկաբանության եւ սեռավարակաբանության բժշկագիտական կենտրոն»  ՓԲԸ-ի, 100 տոկոս պետական մասնակցությամբ փակ բաժնետիրական ընկերության գործունեության համար ավելի շահավետ պայմանների ստեղծումն է, իսկ հետագա զարգացման տեսանկյունից` մասնավոր ներդրողների հետ համագործակցության համար նոր հարթակների ստեղծումը:

**5. Ակնկալվող արդյունքը.**

Նախագծի ընդունմամբ պայմանավորված ակնկալվող արդյունքը նշված բժշկական հաստատության կառավարման եւ գործունեության արդյունավետության, ինչպես նաեւ հետագա զարգացման նախապայմանների սեղծումն է:

**Հավելված 1**

**ՑԱՆԿ**

**2017-2020 ԹՎԱԿԱՆՆԵՐԻՆ ՄԱՍՆԱՎՈՐԵՑՄԱՆ ԱՌԱՋԱՐԿՎՈՂ ՊԵՏԱԿԱՆ**

**ԲԱԺՆԵՄԱՍ ՈՒՆԵՑՈՂ ԸՆԿԵՐՈՒԹՅՈՒՆՆԵՐԻ, ՄԱՍՆԱՎՈՐԵՑՄԱՆ ՕԲՅԵԿՏՆԵՐԻ (ԱՅԴ ԹՎՈՒՄ` ՄԱՍՆԱՎՈՐԵՑՄԱՆ ՆԱԽՈՐԴ ԾՐԱԳՐԵՐՈՒՄ ԸՆԴԳՐԿՎԱԾ)**

|  |  |  |  |
| --- | --- | --- | --- |
| **Հ/Հ**  | **Ծածկա-գիրը** | **Ընկերության (օբյեկտի) անվանումը** | **Գտնվելու վայրը**  |
| 1 | 2 | 3 | 4 |
| **Հայաստանի Հանրապետության գյուղատնտեսության նախարարություն** |
| 1.  | 90100 | «Ագրոսպասարկում» ՓԲԸ | ք. Երևան, Տ. Մեծի 65ա |
| 2.  | 61129 | Գորիսի «Բերրիություն» ԲԲԸ պետական սեփականություն հանդիսացող բաժնեմասը | ք. Գորիս, Ամառանոցային 125 |
| **Հայաստանի Հանրապետության կրթության և գիտության նախարարություն** |
| 3.  | 90101 | «Կրթության ազգային ինստիտուտ» ՓԲԸ «Տավուշի ուսուցիչների վերապատրաստման կենտրոն» ԴՓԲԸ  | ք. Իջևան, Սպիտակ լճեր |
| **ՀՀ տրանսպորտի, կապի և տեղեկատվական տեխնոլոգիաների նախարարություն** |
| 4.  | 90073 | «Հայփոստ» ՓԲԸ  | ք. Երևան, Սարյան 22 |
| 5.  | 90117 | «Հայավտոկայարան» ՓԲԸ | Կոտայքի մարզ, Երևան-Սևան մայրուղի թիվ 2/14 |
| **Հայաստանի Հանրապետության մշակույթի նախարարություն** |
| 6.  | 6112 | Տաշիրի կինոցանցի գույք | Լոռու մարզ, ք. Տաշիր, Վ. Սարգսյան, թաղ. 4, թիվ 36/1 |
| **Հայաստանի Հանրապետության կառավարությանն առընթեր պետական գույքի կառավարման վարչություն** |
| 7.  | 90102 | «Կուրորտաբանության և ֆիզիկական բժշկության ԳՀԻ» ՓԲԸ | ք. Երևան, Օրբելի 41 |
| 8.  | 90103 | «Համո Բեկնազարյանի անվան «Հայֆիլմ» կինոստուդիա» ՓԲԸ | ք. Երևան, Աշտարակի խճուղի 30 |
| 9.  | 90104 | «Սևակ և Սաթինե» ՍՊԸ պետական սեփականություն հանդիսացող բաժնեմասը  | ք. Երևան, Արղության 10  |
| 10.  | 90074 | «Ավտոմատիկա» ՓԲԸ պետական սեփականություն հանդիսացող բաժնեմասը | ք. Երևան, Թևոսյան 3/1 |
| 11.  | 90105 | «Ընդունելությունների տուն» ՓԲԸ | ք. Երևան, Մաշտոցի 47 |
| 12.  | 90051 | «Հրազդանի մարզահամալիր» ՓԲԸ | ք. Երևան, Հրազդանի կիրճ 4 |
| 13.  | 90057 | «Ձիասպորտի կենտրոն» ՓԲԸ | ք. Երևան, Շիրակի 39 |
| 14.  | 21876 | «Երևանի ոսկերչական գործարան» ԲԲԸ պետական սեփականություն հանդիսացող բաժնեմասը | ք. Երևան, Արշակունյաց 12 |
| 15.  | 21805.1 | «Կապուտակ» ՓԲԸ | Գեղարքունիքի մարզ, ք. Սևան, Առափնյա գոտի |
| 16. | 74593 | «Հայառշինվերանորոգում-1» ՓԲԸ պետական սեփականություն հանդիսացող բաժնեմասը | ք. Երևան, Գլինկայի 7 |
| 17. | 74730 | «Երառսպասարկում» ՓԲԸ | ք. Երևան, Խորենացու 26ա |
| 18. | 60347 | «Երևանի ջրամատակարարման ուղեմաս» ԲԲԸ | ք. Երևան, Արցախի 40 |
| 19. | 62132 | «Գեոէկոնոմիկա» ՓԲԸ | ք. Երևան, Կոմիտասի 49 |
| 20. | 62130 | «Ընդերքաբան» ԲԲԸ | ք. Երևան, Չարենցի 46 |
| 21. | 20370 | «Բյուրեղ» հանքային ջրերի գործարան» ՓԲԸ-ի պետական սեփականություն հանդիսացող բաժնեմասը | Կոտայքի մարզ, գ. Բջնի |
| 22. | 62308 | «Իջևանի «Ագրոսպասարկում» ԲԲԸ պետական սեփականություն հանդիսացող բաժնեմասը | Տավուշի մարզ, գ. Աչաջուր  |
| 23. | 61110 | «Ախուրյանի «Ագրոսպասարկում» ԲԲԸ պետական սեփականություն հանդիսացող բաժնեմասը | Շիրակի մարզ, գ. Ախուրյան, Ախուրյան խճուղի |
| 24. | 61100 | «Անիի «Ագրոսպասարկում» ԲԲԸ պետական սեփականություն հանդիսացող բաժնեմասը | Շիրակի մարզ, գ. Մարալիկ |
| 25. | 61138 | «Վարդենիսի «Բերրիություն» ԲԲԸ պետական սեփականություն հանդիսացող բաժնեմասը | ք. Վարդենիս, Չարենցի փ. |
| 26. | 21843 | «Դվին կոնցեռն» ՓԲԸ պետական սեփականություն հանդիսացող բաժնեմասը | ք. Երևան, Արշակունյաց 67 |
| 27. | 62127 | «Ջրհան» ՓԲԸ | Արմավիրի մարզ, գ. Գեղակերտ |
| 28. | 62021 | «Արաքս» ՓԲԸ պետական սեփականություն հանդիսացող բաժնեմասը | ք. Երևան, Գ. Նժդեհի 37/8 |
| 29. | 90038 | «Երվերելակ» ՓԲԸ | ք. Երևան, Մասիսի նրբ. 13 |
| **Հայաստանի Հանրապետության կառավարությանն առընթեր միջուկային անվտանգության կարգավորման պետական կոմիտե** |
| 30. | 90106 | «Միջուկային և ռադիացիոն անվտանգության ԳՏԿ» ՓԲԸ | ք. Երևան, Տիգրան Մեծի 4 |
| **Հայաստանի Հանրապետության առողջապահության նախարարություն** |
| 31. | ***(կետն ուժը կորցրել է 19.06.19 ՀՕ-84-Ն)*** |
| 32. | 90108 | «Վնասվածքաբանության և օրթոպեդիայի գիտական կենտրոն» ՓԲԸ | ք. Երևան,Նորք-Մարաշ 9 փ., 123 |
| 33. | ***(կետն ուժը կորցրել է 19.06.19 ՀՕ-84-Ն)*** |
| 34. | ~~90110~~ | ~~«Մաշկաբանության և սեռավարակաբանական բժշկագիտական կենտրոն» ՓԲԸ~~  Ուժը կորցրած ճանաչել | ~~ք. Երևան, Ֆուչիկի 32~~ |
| 35. | 90111 | «Օշական» մանկական վերականգնողական կենտրոն» ՓԲԸ | Արագածոտնի մարզ, գ. Օշական |
| 36. | 90112 | «Դիլիջան» մանկական հակատուբերկուլյոզային առողջարան» ՓԲԸ | ք. Դիլիջան, Օրջոնիկիձե 5-րդ նրբ., տ. 1 |
| 37. | 90113 | «Երևանի երկաթուղու պոլիկլինիկա» ՓԲԸ | ք. Երևան Արցախի 8բ |
| 38. | 90114 | «Նևրոզների կլինիկա» ՓԲԸ | Կոտայքի մարզ, գ. Քասախ, Ռ. Սաֆարյան 10 |
| 39. | 90115 | «Հանրապետական անձավաբուժական կենտրոն» ՓԲԸ | ք. Երևան, Աճառյան 2, փակուղի 4 |
| 40. | 90116 | «Արաբկիր» բժշկական համալիր-երեխաների և դեռահասների առողջության ինստիտուտ» ՍՊԸ պետական սեփականություն հանդիսացող բաժնեմասը  | ք. Երևան, Մամիկոնյանց 30 |
| 41. | 90075 | «Ռադիոիզոտոպների արտադրության կենտրոն» ՓԲԸ  | ք. Երևան, Մ. Մկրտչյան 5  |
| **Հայաստանի Հանրապետության ֆինանսների նախարարություն** |
| 42. | 90118 | «Գյուկոնդ» ԲԲԸ պետական սեփականություն հանդիսացող բաժնեմասը | Շիրակի մարզ, ք. Գյումրի, Խանջյան 1 |
| **Հայաստանի Հանրապետության արտակարգ իրավիճակների նախարարություն** |
| 43. | 90119 | «Արտակարգ իրավիճակների օդանավակայան» ՓԲԸ | ք. Ստեփանավան |
| **Հայաստանի Հանրապետության սպորտի և երիտասարդության հարցերի նախարարություն** |
| 44. | 90120 | «Ծաղկաձորի գլխավոր մարզահամալիր» ՓԲԸ  | Կոտայքի մարզ, ք. Ծաղկաձոր |
| 45. | 90121 | «Հավաքական թիմերի մարզական կենտրոն» ՓԲԸ | ք. Երևան, Ծիծեռնակաբերդ 5, Սպորտ-Ավան |
| **Հայաստանի Հանրապետության էներգետիկ ենթակառուցվածքների և բնական պաշարների նախարարություն** |
| 46. | 90122 | «Էներգաիմպեքս» ՓԲԸ | ք. Երևան, Հանրա­պե­տու­թյան հրապարակ, Կառա­վարական տուն 3 |
| **Գեղարքունիքի մարզպետարան** |
| 47. | 90123 | «Վարդենիսի ստոմատոլոգիական պոլիկլինիկա» ՓԲԸ | ք. Վարդենիս, Երիտասարդության 15  |

***(հավելվածը փոփ. 19.06.19 ՀՕ-84-Ն)***